stanford-oval/wikipedia huggingface dataset:
אביגיל ספנסר
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001–1999 | כל ילדיי | רבקה "בקה" טיירי | 21 פרקים זוכת פרס אופרת הסבון לשחקנית החדשה הטובה ביותר (2000) |
| 2005 | CSI | בקי לסטר | פרק "Bite Me" |
| 2005 | Fathers and Sons | קלריסה | סרט טלוויזיה של שואוטיים |
| 2006 | Killer Instinct | ויולט סאמרס | פרק "Love Hurts" |
| 2006 | בנות גילמור | מייגן | פרק "Bridesmaids Revisited" |
| 2006 | העיניים של אנג'לה | אנג'לה הנסון | תפקיד ראשי; 13 פרקים |
| 2007 | הלוחשת לרוחות | סינדי בראון | פרק "Speed Demon" |
| 2007, 2014 | איך פגשתי את אמא | בלה בלה (קרול) | 2 פרקים |
| 2008 | Welcome to The Captain | קלייר טאנר | פרק: "The Letter" |
| 2008 | בונז | פיליפה פיצ' | פרק "The Man In The Mud" |
| 2008 | Moonlight | סימון ווקר | פרק: "Sonata" |
| 2009 | מרפאה פרטית | רייצ'ל | פרק "Ex-Life" |
| 2009 | מד מן | סוזנה פארל | 6 פרקים |
| 2009 | קאסל | שרה ריד | פרק "One Man's Treasure" |
| 2010 | הגליידס | אשלי קרטר | פרק "The Girlfriend Experience" |
| 2010 | הות'ורן | ד"ר ארין ג'יימסון | 8 פרקים |
| 2019–2011 | Suits | דנה "סקוטי" סקוט | 15 פרקים |
| 2013–2012 | Burning Love | אנני | סדרת רשת; 28 פרקים |
| 2016–2013 | התיקון | אמנת'ה הולדן | תפקיד ראשי (4 עונות); 30 פרקים זוכת פרס סטלייט לשחקנית הטובה ביותר בסדרת דרמה (2014) |
| 2015 | בלש אמיתי | ג'ינה ברון | 6 פרקים |
| 2016 | Comedy Bang! Bang! | ואנה | פרק: "Zach Galifianakis Wears Rolled Khakis and Shoes With Brown Laces" |
| 2018–2016 | טיימלס | פרופסור לוסי פרסטון | תפקיד ראשי (2 עונות); 28 פרקים |
| 2017 | לייט לייט שואו | קליאן קונוויי | תפקיד אורח |
| 2017, 2019 | האנטומיה של גריי | מייגן האנט | 6 פרקים |
| 2019 | Wayne | דונה לוסאטי | פרק: "Del" |
| 2019 | פעולת תגמול | קתרין הארלו / דוריס קווין | תפקיד ראשי; 10 פרקים |
| 2021 | Rebel | ד"ר מישה נלסון | 9 פרקים |
| 2023–הווה | Extended Family | ג'וליה מריאנו | תפקיד ראשי; 13 פרקים |
ספנסר, 2014
אליעזר צבי סילבר

ערך זה עוסק בראש ישיבת דרך חכמה. אם התכוונתם לנשיא אגודת הרבנים של אמריקה, ראו .
| --- | --- |

 לידה:  12 בפברואר 1950 (בן 74) כ"ה בשבט ה'תש"י
 מדינה:  ישראל 
 מקום פעילות:  ירושלים
 השתייכות:  חרדים ליטאים
 רבותיו:  נחום פרצוביץ וחיים שמואלביץ
 חיבוריו:  דרך אליעזר
 
הרב אליעזר צבי סילבר (נולד ב-12 בפברואר 1950, כ"ה בשבט ה'תש"י) הוא מחבר ומגיד שיעור. כיהן בעבר כראש ישיבת דרך חכמה בירושלים.
ביוגרפיה

נולד בעיר שיקגו שבארצות הברית ליוכבד רבקה ולרב יעקב דוד סילבר, שכיהן כר"מ בישיבה לצעירים בשיקגו. בילדותו גרה משפחתו בשכנות למשפחת פינקל, הוריו של הרב נתן צבי פינקל שכיהן כראש ישיבת מיר.
בשנת 1967 עלה ארצה ולמד בישיבת מיר אצל ראשי הישיבה רבי חיים שמואלביץ ורבי נחום פרצוביץ. היה מקורב לרב פרצוביץ, ולמד איתו מספר שנים בחברותא. לאחר פטירת הרב פרצוביץ היה ממוציאי ספריו "שיעורי רבי נחום". לאחר נישואיו כיהן כר"מ בישיבת עטרת ישראל במשך כעשרים וחמש שנה.
בשנת 2002 הקים, ביחד עם הרב יהונתן וילנסקי, את ישיבת דרך חכמה בשכונת הר נוף בירושלים, לאחר מכן אף העתיק את מגוריו למקום. משנסגרה הישיבה קיבל הרב סילבר הצעה לכהן כראש כולל בירושלים.
נשוי לקרייני לבית ברוידא ואב לשמונה. מתגורר בסמיכות למבנה ששימש את ישיבת דרך חכמה, בשכונת הר-נוף בירושלים.
חיבר את סדרת הספרים "דרך אליעזר", המכילים חידושים על סוגיות התלמוד. על הספר הראשון בסדרה זו זכה בשנת 2004 בפרס ירושלים לספרות תורנית.
| --- | --- |
בקרת זהויות :  NLI: 987009631182305171  VIAF: 17167270   WorldCat (עם VIAF): 17167270
אוניברסיטת העיר ניו יורק

ערך זה עוסק ברשת אוניברסיטאות ציבוריות בעיר ניו יורק. אם התכוונתם לאוניברסיטה פרטית בעיר, ראו .
| --- | --- |


 אוניברסיטה ציבורית
 מוטו:  Eruditio populi liberi spes gentium 
 תקופת הפעילות:  1961–הווה (כ־63 שנים) 
 מייסדים:  טאונסנד האריס 
 בעלי תפקידים
 יו"ר:  Félix V. Matos Rodríguez 
 סגל:  45,408 (נכון ל־2019) 
 סטודנטים
 :  275,000 (נכון ל־2019) 
 מיקום
 מיקום:  205 East 42nd Street, New York, NY 10017 
 מדינה:  ארצות הברית ארצות הברית
 קואורדינטות:  40°45′03″N 73°58′25″W﻿ / ﻿40.750954355349°N 73.9735038°W﻿ / 40.750954355349; -73.9735038
 www.cuny.edu
 he
 
אוניברסיטת העיר ניו יורק (באנגלית: City University of New York; בראשי תיבות: CUNY) היא רשת אוניברסיטאות ומכללות ציבוריות בעיר ניו יורק, והגדולה מסוגה בארצות הברית.
הרשת נוצרה בשנת 1961, כאשר מושל מדינת ניו יורק נלסון רוקפלר חתם על צו המקים את הרשת, שאז כללה את מרבית האוניברסיטאות בעיר ניו יורק.
בסך הכל נכללים ברשת 25 מוסדות חינוך על פני חמשת הרבעים של העיר, בעיקר מכללות (כגון הסיטי קולג', האנטר קולג', ברוקלין קולג' ואחרות) וכן מרכז לתארים מתקדמים (Graduate Center) הממוקם במרכז מנהטן ובו לומדים אלפי סטודנטים לתואר שני ולדוקטורט.
התקציב הכולל של האוניברסיטה עמד בשנת 2020 על 3.6 מיליארד דולר. נכון לשנת 2024, מספר תלמידיה הכולל היה 225,000.
בוגרים ידועים

בין חברי הסגל, הבוגרים והחוקרים באוניברסיטה נמנים 13 זוכי פרס נובל, 7 מקבלי מלגת רודס, 6 מקבלי מלגת מרשל, 10 מקבלי מלגת טרומן, 26 עמיתי מקארתור, 151 עמיתי תוכנית פולברייט ועשרות עמיתי מחקר של הקרן הלאומית למדע (NSF). להלן זוכי פרסי נובל:
ארתור קורנברג, סיטי קולג' (1937) - פרס נובל לפיזיולוגיה או לרפואה (1959)
רוברט הופסטדטר, סיטי קולג' (1935) - פרס נובל לפיזיקה (1961)
ג'וליוס אקסלרוד, סיטי קולג' (1933) - פרס נובל לפיזיולוגיה או לרפואה (1970)
קנת' ארו, סיטי קולג' (1940) - פרס נובל לכלכלה (1972)
רוזלין זוסמן יאלו, האנטר קולג' (1941) - פרס נובל לפיזיולוגיה או לרפואה (1977)
ארנו פנזיאס, סיטי קולג' (1954) - פרס נובל לפיזיקה (1978)
הרברט האופטמן, סיטי קולג' (1937) - פרס נובל לכימיה (1985)
ג'רום קרל, סיטי קולג' (1937) - פרס נובל לכימיה ( 1985)
סטנלי כהן, ברוקלין קולג' (1943) - פרס נובל לפיזיולוגיה או לרפואה (1986)
גרטרוד עליון, האנטר קולג' (1937) - פרס נובל לפיזיולוגיה או לרפואה (1988)
לאון לדרמן, סיטי קולג' (1943) - פרס נובל לפיזיקה (1988)
ישראל אומן, סיטי קולג' (1950) - פרס נובל לכלכלה (2005)
ג'ון אוקיף, סיטי קולג' (1963) - פרס נובל לפיזיולוגיה או לרפואה (2014)
הערות שוליים

↑  "אודות" באתר האוניברסיטה
| --- | --- |
בקרת זהויות :  NLI: 987007259599805171  PLWABN: 9810608832505606  BnF: cb118718984 (data)  CiNii: DA06877398  GND: 7642-9  ISNI: 0000 0001 2298 5718  LCCN: n79052227  MusicBrainz: bc40a6ce-e905-443d-b2b6-56656d8281a6  NKC: ko2006341719  SUDOC: 026477807  Trove: 932926  VIAF: 154824151   WorldCat (עם VIAF): 154824151 
ערך זה הוא קצרמרבנושא אוניברסיטאות ומכללות ובנושא ארצות הברית. אתם מוזמנים לתרום לוויקיפדיה ו.
סטלה מקרטני

| --- | --- |

 לידה:  13 בספטמבר 1971 (בת 53) למבת', הממלכה המאוחדת 
 שם לידה:  Stella Nina McCartney 
 מדינה:  בריטניה בריטניה
 השכלה:  סט. מרטינ'ס סקול אוף ארט  Rye College  Bexhill College  רייבנסבורן  South Houston High School 
 השקפה דתית:  יהדות 
 בן או בת זוג:  Alasdhair Willis (30 באוגוסט 2003–?) 
 מספר צאצאים:  4 
 פרסים והוקרה:  קצינה במסדר האימפריה הבריטית (2013)  מפקדת במסדר האימפריה הבריטית (2022) 
 www.stellamccartney.com
 
סטלה נינה מקרטני (באנגלית: Stella Nina McCartney; נולדה ב-13 בספטמבר 1971) היא מעצבת אופנה בריטית-יהודייה. מקרטני נחשבת לאחת המעצבות המשפיעות ביותר על עולם האופנה כמעצבת אופנה בת קיימא.
ילדותה

סטלה נינה מקרטני נולדה בלונדון שבאנגליה. בתם השלישית של חבר להקת הביטלס, פול מקרטני, ופעילת זכויות בעלי החיים, לינדה מקרטני. למקרטני יש אח ושלוש אחיות. משפחת אביה ממוצא בריטי, בעוד שמשפחת אמהּ ממוצא יהודי–אמריקאי. כילדה צעירה טיילה מקרטני ברחבי העולם יחד עם הוריה, משפחתה ויתר חברי להקת Wings. למרות הפרסום לו זכו רצו הוריה שילדיהם ינהלו אורח חיים רגיל. לכן סטלה למדה בבית ספר ציבורי מקומי במזרח סאסקס, שם הייתה קורבן לביריונות.
קריירה

בגיל 15 התמחתה אצל כריסטיאן לקרואה. בתחילת שנות ה-90 למדה ברייבנסבורן (אנ') ועיצוב אופנה בסנטרל סיינט מרטינס. לצורך תצוגת קולקציית הסיום שלה ב-1995 נעזרה בקשרים אישיים: הקולקצייה דוגמנה ללא תמורה בידי חברותיה הדוגמניות נעמי קמפבל וקייט מוס וברקע הושמע שיר שנכתב בידי אביה במיוחד לאירוע. העיצובים נמכרו לבוטיק הלונדוני בראונס ולבתי הכלבו האמריקאיים ברגדורף, גודמן ונימן מרקוס. ב-1997 מונתה למעצבת הקריאטיבית של בית האופנה קלואה והחליפה בתפקיד את קרל לגרפלד. לגרפלד לא התרשם מהבחירה של בית האופנה וצוטט באמירה "אני חושב שהם היו צריכים לקחת שם גדול. הם לקחו – אבל במוזיקה, לא באופנה. בואו נקווה שהיא מוכשרת כמו אביה". עיצוביה זכו להצלחה.
ב-2001 פתחה מקרטני בית אופנה עצמאי הנושא את שמה, בבעלות משותפת עם קבוצת גוצ'י (נכון ל-2014). היא הפעילה 17 חנויות והקולקציות שלה מופצות בצורה סיטונאית ביותר מ-50 ארצות. ב-2007 השיקה בושם וסדרת קרמים אורגנית. ב-2010 מקרטני החלה לייצר הלבשה תחתונה ושנים לאחר מכן קוקלציות לבגדי ילדים. בסוף 2016 החלה לעצב בגדי גברים תחת שמה.
מקרטני עיצבה פריטי לבוש עבור מפורסמים רבים. העיצוב הידוע שבהם הוא שמלת הכלה של מדונה לחתונתה עם גאי ריצ'י.
קריירה > אופנה בת קיימא

כצמחונית, התומכת בהגנה על זכויות בעלי חיים ובעיקר בארגון הגדול PETA, מקרטני לא משתמשת בעור, פרווה או נוצות בעיצוביה, אך משתמשת במשי וצמר בני קיימא.
בשנת 2010 היא הפסיקה להשתמש ב- PVC ובשנת 2012 פיתחה חלופה אורגנית לאצטט במסגרות משקפי הראייה בעיצובה. היא הציגה באותה שנה פוליאסטר ממוחזר ובשנת 2017 הקימה שותפות עם Parley for the Oceans, שהשיקו נעליים וביגוד ספורט תוך שימוש בחוטים עשויים מפלסטיק שנאסף מהאוקיינוסים. מקרטני משתמשת בקשמיר ממוחזר בלבד.
קריירה > שיתופי פעולה בולטים

בספטמבר 2004 השיקה קו משותף עם אדידס, "אדידס מאת סטלה מקרטני", המכיל בגדי ספורט לנשים. השותפות המצליחה חזרה במשך 20 עונות, נכון ל-2014. בספטמבר 2010 מונתה מקרטני בידי אדידס למנהלת הקריאטיבית של הקבוצה האולימפית של בריטניה לאולימפיאדת 2012.
ב-2005 עיצבה מבחר בגדים ואביזרים עבור H&M, כדי לעורר מודעות ציבורית למותג שלה. הקו הופיע בחנויות בנובמבר של אותה השנה ואזל כמעט כולו ביום הופעתו.
ב-2007 יצרה מהדורה מוגבלת של 42 פריטים, שנמכרו ב-100 סניפים של רשת טארגט אוסטרליה (אנ'). ב-2010 עיצבה קולקציית ילדים עבור גאפ וכן שיתפה פעולה עם חברת וולט דיסני ועיצבה מהדורה מוגבלת של תכשיטים בהשראת הסרט אליס בארץ הפלאות.
בשנת 2020, עיצבה בגדים עבור טיילור סוויפט, שהופיעו באלבומה התשיעי, Evermore.
חיים אישיים

נכון ל-2014, מקרטני נשואה למוציא לאור אלסדייר וויליס ולזוג ארבעה ילדים.
הערות שוליים

↑  DANA THOMAS, After 20 Years, Stella McCartney Is Still Fashion’s Sustainability Whisperer, British Vogue, ‏8 NOVEMBER 2020 (באנגלית בריטית)
↑  "Once Bullied, Stella McCartney Became Fashion Icon  : Fatherhood Channel". Fatherhood Channel (באנגלית אמריקאית). 2013-10-20. נבדק ב-2021-01-19.
1 2 3  איתי יעקב, 40 סיבות להצלחה של סטלה מקרטני, Xnet, ‏13 בספטמבר 2011
↑  "Chronicle". The New York Times. 14 ביוני 1995. נבדק ב-27 באוקטובר 2011. {{cite web}}:  (עזרה)
↑  AMY M. SPINDLER, ‏Stella McCartney: Ready for Chloe, הניו יורק טיימס, 22 באפריל 1997
↑  Fragrance, Cosmetics & the Finest Facial Skin Care Product Selection at Sephora.com, web.archive.org, ‏2007-02-05
1 2  Emma Specter, 5 Things You Didn’t Know About Stella McCartney, Vogue, ‏December 5, 2019 (באנגלית אמריקאית)
↑  Emily Farra, On World Vegan Day, Stella McCartney and Jonathan Safran Foer Discuss How Our Food and Fashion Choices Impact Climate Change, Vogue, ‏November 1, 2019 (באנגלית אמריקאית)
↑  אי-פי, קו חדש של בגדי ספורט לנשים מתוצרת אדידס בעיצוב סטלה מקרטני, באתר הארץ, 15 בספטמבר 2004
↑  לסבול בסטייל: סטלה מקרטני לאדידס, באתר וואלה, 24 באוגוסט 2014
↑  Stella McCartney, הניו יורק טיימס, 26 באוקטובר 2008
↑  STELLA MCCARTNEY DESIGNS LIMITED EDITIONS INSPIRED BY DISNEY’S ALICE IN WONDERLAND, אתרה של סטלה מקרטני, פברואר 2010 (באנגלית)
↑  Samantha Grindell, Taylor Swift's $2,875 plaid coat from her 'Evermore' cover sold out within hours — and it's not the only pricey item fans are snapping up, Insider
↑  Elana Fishman, Stella McCartney opens up about dressing Taylor Swift for ‘Evermore’ album, Page Six, ‏2020-12-11 (באנגלית אמריקאית)
| --- | --- |
בקרת זהויות :  NLI: 987012384959205171  PLWABN: 9810632152605606  GND: 128407921  ISNI: 0000 0001 1494 7754  KulturNav: 9acefa67-a157-4b23-8407-f55fb6faa86e  LCCN: n2004070968  LNB: 000273649  MusicBrainz: c69d7666-76e1-414a-8639-dd3f53bb7ead  NKC: xx0064782  RKD: 230076  SNAC: w6zk6nn1  SUDOC: 237822733  VIAF: 85721134   WorldCat (עם VIAF): 85721134 
הטניסאית קרוליין ווזניאקי לובשת שמלה מהקו המשותף של אדידס וסטלה מקרטני
אוהב אותך, ניו יורק

| --- | --- |
כרזת הסרט בעברית
כרזת הסרט בעברית
 בימוי:  איוואן אטאל, סונג'י איוואי, וון ז'ינג, ג'ושוע מרסטון, אלן יוז, שחר קפור, ברט ראטנר, פאטי אקין, מירה נאיר, נטלי פורטמן, פאלברט יוז 
 הופק בידי:  אמנואל בנהיבי   מרינה גראסיק   מייקל בנארויה
 תסריט:  נטלי פורטמן, פאטי אקין, ג'ושוע מרסטון, ג'ים סטראוס, אנתוני מינגלה, ג'ף נתנזון, אלכסנדרה קאסאווטס, סונג'י איוואי, איוואן אטאל 
 שחקנים ראשיים:  בראדלי קופר   שיה לה-באף   נטלי פורטמן   אורלנדו בלום   רייצ'ל בילסון   אנדי גרסיה   כריסטינה ריצ'י   ג'ון הרט   ג'ולי כריסטי   אית'ן הוק   ג'יימס קאן   אלי וולך
 מוזיקה:  Tonino Antoine Baliardo, ניקולס בריטל 
 צילום:  פאבל אדלמן, בנואה דבי, דיקלן קווין 
 מדינה:  ארצות הברית 
 חברת הפקה:  Palm Pictures   Plum Pictures
 חברה מפיצה:  וויוונדי
 שיטת הפצה:  וידאו על פי דרישה 
 הקרנת בכורה:  קנדה ספטמבר 2008 (פסטיבל הסרטים הבינלאומי בטורונטו)   ארצות הברית 16 באוקטובר 2009
 משך הקרנה:  103 דק' 
 שפת הסרט:  אנגלית
 סוגה:  קומדיה רומנטית, סרט דרמה, דרמה קומית, סרט אנתולוגיה 
 הכנסות:  8,049,666 דולר
 הכנסות באתר מוג'ו:   newyorkiloveyou
 אתר רשמי
 דף הסרט ב־IMDb
 
אוהב אותך, ניו יורק (באנגלית: New York, I Love You) הוא סרט דרמה קומית רומנטית משנת 2008 המורכב מ-11 סרטים קצרים, כל אחד מהם מבוים על ידי במאי אחר. כל 11 הסיפורים קשורים בדרך כלשהי לנושא האהבה, ומתרחשים בחמשת רובעי העיר ניו יורק.
הסרט מהווה חלק מסדרת סרטי ערים של אהבה והוא סוג של המשך לסרט הצרפתי Paris, je t'aime משנת 2006. בשונה מהסרט הצרפתי, בסרט זה יש לכל הסיפורים חוט מאחד, צלמת חובבנית המצלמת מהצד את 11 הסיפורים.
בסרט מככבים אנסמבל שחקנים, וביניהם בראדלי קופר, שיה לה-באף, נטלי פורטמן, אנטון ילצ'ין, היידן כריסטנסן, אורלנדו בלום, אירפאן קאן, רייצ'ל בילסון, כריס קופר, אנדי גרסיה, כריסטינה ריצ'י, ג'ון הרט, קלוריס ליצ'מן, רובין רייט, ג'ולי כריסטי, מגי קיו, אית'ן הוק, ג'יימס קאן, שו קי ואלי וולך.
בספטמבר 2008 נערכה הקרנת הבכורה של הסרט בפסטיבל הסרטים הבינלאומי בטורונטו, הסרט יצא לאקרנים ברחבי ארצות הברית ב-16 באוקטובר 2009.
צוות השחקנים

| חלק | במאי | תסריטאי | שחקנים |
| --- | --- | --- | --- |
| 1 | ג'יאנג וון | הו הונג ומנג יאו   עיבוד: ישראל הורוביץ | היידן כריסטנסן (בן)   אנדי גרסיה (גארי)   רייצ'ל בילסון (מולי) |
| 2 | מירה נאיר | סוקטו מת'ה | נטלי פורטמן (רבקה מלון)   אירפאן קאן (מנסוקבאי) |
| 3 | שונג'י איוואי | עיבוד: ישראל הורוביץ | אורלנדו בלום (דייוויד קולר)   כריסטינה ריצ'י (קמיל) |
| 4 | איוואן אטאל | אוליבייר לקוט | מגי קיו (ג'ניס טיילור)   אית'ן הוק (רייטר)   כריס קופר (אלכס)   רובין רייט (אנה) |
| 5 | ברט ראטנר | ג'ף נת'נסון | אנטון ילצ'ין (נער)   ג'יימס קאן (מר. ריקולי)   אוליביה ת'ירבלי (נערה שלומדת משחק)   בלייק לייבלי (גבריאל דימרקו) |
| 6 | אלן יוז | זאן קסאווטס וסטפן ווינטר | בראדלי קופר (גאס)   דראה דה-מתאו (לידיה) |
| 7 | שקאר קאפור | אנתוני מינגלה | ג'ולי כריסטי (איזבל)   ג'ון הרט (בלהופ)   שיה לה-באף (ג'ייקוב) |
| 8 | נטלי פורטמן | נטלי פורטמן | טיילור גיר (טיה)   קרלוס אקוסטה (דנטה)   ג'סינדה בארט (מגי) |
| 9 | פאטי אקין | פאטי אקין | אור יוצ'ל (צייר)   שו קי (רופאה סינית)   ברט יאנג (בעל הבית) |
| 10 | ג'ושוע מארסטון | ג'ושוע מארסטון | אלי וולך (אייב)   קלוריס ליצ'מן (מיטזי) |
| מעברים | רנדי בלסמייר | הול פוואל, ישראל הורוביץ וג'יימס סטראוס | אמילי אוחנה (זואי, צלמת)   אווה אמורי (שרה)   ג'סטין ברת'ה (ג'סטין) |
הכנסה וביקורות

הסרט גרף 1,588,015 דולר בארצות הברית והגיע להכנסות כלליות של 8,049,666 דולר ברחבי העולם.
הסרט התקבל בביקורות מעורבות ממבקרי סרטים וקיבל ציון של 49/100 ("ביקורות מעורבות או ממוצעות") באתר Metacritic, בהתבססות על 26 ביקורות. באתר Rotten Tomatoes, דווח ש-39% מהביקורות נתנו לסרט ביקורת חיובית בהתבססות על 50 ביקורות עם ציון ממוצע של 6/10.
ישיבת מיר (ברוקלין)

| --- | --- |

 מכון לימודים פרטי ללא מטרות רווח
 תקופת הפעילות:  1945–הווה (כ־79 שנים) 
 מיקום
 מיקום:  1791 Ocean Parkway, Brooklyn, NY, 11223 
 מדינה:  ארצות הברית ארצות הברית
 קואורדינטות:  40°36′18″N 73°57′59″W﻿ / ﻿40.605°N 73.9664°W﻿ / 40.605; -73.9664
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיישיבת מיר(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיישיבת מיר he
 
ישיבת מיר (נקראת גם מירער ישיבה) היא ישיבה חרדית השוכנת בברוקלין, ניו יורק.
ראשי הישיבה הנוכחיים הם רבי אברהם יעקב נלקנבוים, רבי אשר דב ברנבוים, רבי אשר אליהו קלמנוביץ, והרב הרשל ז'ולטי. ר"מים בולטים נוספים הם הרב אליה ברודני, הרב ראובן שפנסקי, הרב הרשל קמינסקי והרב צבי לובל.
היסטוריה

ישיבת מיר נוסדה בשנת 1815, במיר, בלארוס ופעלה שם עד 1914. עם פרוץ מלחמת העולם הראשונה עברה הישיבה לפולטבה שבאוקראינה בהנהגתו של רבי אליעזר יהודה פינקל, חתנו של ראש הישיבה רבי אליהו ברוך קמאי. בשנת 1921 חזרה הישיבה למיר, שם נשארה עד פלישת גרמניה הנאצית לפולין בשנת 1939 ותחילת השואה. על אף שרבים מהתלמידים ילידי חוץ עזבו עם פלישת צבא ברית המועצות ממזרח, הישיבה המשיכה לפעול, אם כי בהיקף מצומצם, עד שהצבאות הנאצים המתקרבים גרמו לראשי הישיבה להעביר את הישיבה לקדאיניאין (קיידאן), ליטא. כשהצבאות הנאצים התקדמו מזרחה, ברחה הישיבה כולה בסופו של דבר ברחבי סיביר ברכבת הטרנס-סיבירית, ולבסוף נפתחה מחדש בקוֹבֶּה, יפן, ב-1941. זמן קצר לאחר מכן, הישיבה עברה שוב לשאנגחאי, סין, שם שהו עד תום מלחמת העולם השנייה. גבורתו של הקונסול הכללי היפני בליטא, צ'יאונה סוגיהארה, שהנפיק כמה אלפי אשרות מעבר ליהודים, שהתירו להם לנסוע ולברוח ליפן, הייתה נושא למספר ספרים.
לאחר סיום המלחמה, רוב הפליטים היהודים מגטו שאנגחאי עזבו לארץ ישראל ולארצות הברית. ביניהם היו הניצולים מישיבת מיר, שהקימו מחדש את הישיבה, הפעם עם שני קמפוסים, אחד בירושלים, ישראל, ואחד בברוקלין, ניו יורק.
בברוקלין

הישיבה התיישבה במזרח ניו יורק לפני שעברה למיקומה הנוכחי באושן פארקווי בפלטבוש. ראש הישיבה היה הרב אברהם קלמנוביץ שהנהיג את הישיבה כמעט 20 שנה. הוא נפטר ב-1964. את תפקידו כראש הישיבה מילאו בנו רבי שרגא משה קלמנוביץ וחתנו רבי שמואל ברנבוים. בין הרבנים שלימדו בישיבה היו הרב דוד קוויאט והרב שמואל ברודני.
ראשי הישיבה בהווה הם רבי אשר אליהו קלמנוביץ, בנו של רבי שרגא משה קלמנוביץ; רבי הערשל ז'ולטי, חתן רבי שרגא משה; רבי אברהם יעקב נלקנבוים, חתנו של רבי אברהם קלמנוביץ; והרב אשר דב ברנבוים, בנו של רבי שמואל ברנבוים. המשגיח הוא הרב עזריאל ארלנגר. הישיבה כוללת כיום תלמוד תורה, ישיבה קטנה, בית מדרש וכולל. ראש הכולל והישיבה הקטנה הוא רבי אליעזר גינזבורג חתנו של רבי שרגא משה קלמנוביץ.
| רבני ישיבת מיר |
| --- | --- | --- |
| ראשי הישיבה בירושלים | רבי אליעזר יהודה פינקל • רבי יצחק אזרחי • רבי יעקב שמואלביץ |  |
| ראשי ישיבת מיר מודיעין עילית | רבי נועם אלון • רבי צבי פרצוביץ |  |
| ראשי הישיבה בארצות הברית | רבי אברהם יעקב נלקנבאום • רבי צבי יעקב ז'ולטי • רבי אשר דב בירנבוים • רבי אשר אליהו קלמנוביץ' • רבי אליה ברודני |  |
| משגיחים בהווה | רבי בנימין פינקל  • רבי אפרים חדש |  |
| ראשי ישיבה שנפטרו | רבי שמואל טיקטינסקי • רבי אברהם טיקטינסקי  • רבי יוסף דוד אייזנשטט • רבי משה אברהם אייזנשטט • רבי חיים יהודה לייב טיקטינסקי • רבי אברהם (השני) טיקטינסקי • רבי אליהו ברוך קמאי • רבי אברהם צבי קמאי • רבי אליעזר יהודה פינקל • רבי חיים שמואלביץ • רבי בנימין ביינוש פינקל • רבי נחום פרצוביץ • רבי אברהם קלמנוביץ • רבי שמואל ברנבוים • רבי שרגא משה קלמנוביץ • רבי דוד קוויאט • רבי נתן צבי פינקל • רבי אריה פינקל • רבי אברהם יצחק ברזל |  |
| משגיחים שנפטרו | רבי זלמן דולינסקי • רבי ירוחם ליבוביץ • רבי יחזקאל לוינשטיין •  רבי חיים זאב פינקל • רבי אהרן חדש |  |
ניקול סטוט

| --- | --- |

 לידה:  19 בנובמבר 1962 (בת 61) אולבני, ניו יורק, ארצות הברית
 מידע כללי
 בשירות:  אסטרונאוטית בשירות נאס"א
 לאום:  אמריקאי ארצות הברית
 השכלה:  אונ׳ אמבריי-רידל לאווירונאוטיקה (1987)  אוניברסיטת מרכז פלורידה (1992)  קולג' סיינט פיטרסברג  Clearwater High School 
 תקופת השירות:  2000–2015 (כ־15 שנים)
 זמן שהייה בחלל:  103 ימים, 5 שעות ו-49 דקות
 מספר פעילות חוץ-רכבית:  1
 זמן שהייה בפעילות חוץ-רכבית:  6.5 שעות
 עיסוק נוכחי:  ציירת
 ביוגרפיה בנאס"א:  ניקול סטוט
 משימות
 STS-128, משלחת 20 לתחנת החלל,  משלחת 21 לתחנת החלל,STS-129, STS-133
     
 עיטורים
 מדליה על הישגים בכיבוש החלל (12 באפריל 2011)  מדליית נאס"א לטיסה בחלל (2009)  מדליית השירות המצויין של נאס"א (2009)  מדליית נאס"א לטיסה בחלל (2010) 
 
ניקול פסאנו סטוט (באנגלית: Nicole Passano Stott; נולדה ב-19 בנובמבר 1962) היא אסטרונאוטית אמריקאית בנאס"א. השתתפה במספר משימות מעבורת חלל ושהתה בתחנת החלל הבינלאומית. ביצעה הליכת חלל של 6.5 שעות. סה"כ שהתה בחלל כ-103 ימים.
השכלה

בוגרת תואר ראשון בהנדסת אווירונאוטיקה וחלל מאוניברסיטת Embry-Riddle Aeronautical University ב-1987. תואר שני בניהול הנדסי (Engineering Management) מאוניברסיטת מרכז פלורידה ב-1992.
קריירה בנאס"א

נבחרה בכיתת האסטרונאוטים של שנת 2000.
המריאה עם מעבורת החלל דיסקברי ב-STS-128 ב-28 באוגוסט 2009, בתור מהנדסת טיסה, והצטרפה למשלחת מס' 20 לתחנת החלל בין-לאומית. ניקול שהתה בתחנת החלל שלושה חודשים והייתה גם חלק ממשלחת 21 לתחנה.
שבה לכדור הארץ במעבורת החלל אטלנטיס ב-STS-129 לאחר שהות של 90 יום 10 שעות ו-45 שניות. במהלך STS-128, ניקול השתתפה בהליכת חלל במשך 6 שעות וחצי.
בשנת 2011, השתתפה במשימתה האחרונה של מעבורת החלל דיסקברי STS-133 שהביאה לתחנת החלל את המנשא הלוגיסטי EXPRESS 4, ומודול לוגיסטי רב תכליתי. במסגרת טיסה זו שהתה בחלל 12 יום ו-19 שעות.
ב-2015 פרשה מנאס"א ומאז מתמקדת בקריירת ציור.
הערות שוליים

↑  ניקול סטוט באתר spacefact
| --- | --- |
בקרת זהויות :  PLWABN: 9810719445705606  LCCN: no2017132570  MusicBrainz: 5b891d93-a115-48e0-b8fb-cada8f5164a7  VIAF: 25150807312418861114   WorldCat (עם VIAF): 25150807312418861114
הקטור אליזונדו

| --- | --- |

אליזונדו, 2012
 לידה:  22 בדצמבר 1936 (בן 87) ניו יורק סיטי, ארצות הברית ארצות הברית
 סוגה מועדפת:  קומדיה ודרמה
 מדינה:  ארצות הברית 
 תקופת הפעילות:  מ-1963 
 מקום לימודים:  הסיטי קולג' של ניו יורק  תיכון לגארדיה 
 מספר צאצאים:  1
 פרסים והוקרה:  פרס אמי
 פרופיל ב-IMDb
 
הקטור אליזונדו (באנגלית: Héctor Elizondo; נולד ב-22 בדצמבר 1936) הוא שחקן אמריקאי, זוכה פרס אמי על תפקידו בסדרה "שיקגו הופ" ומועמד פרס גלובוס הזהב על הופעתו בסרט "אישה יפה".
ביוגרפיה

אליזונדו נולד בניו יורק סיטי להורים מהגרים פורטו ריקנים. בילדותו הצטיין במוזיקה ובספורט, היה שחקן בייסבול מצטיין, ואף הקבוצות המקצועניות "סן פרנסיסקו ג'איינטס" ו"סן פרנסיסקו ג'איינטס" התעניינו בשירותיו. בנוסף היה אליזונדו זמר וגיטריסט מוכשר, היה חבר בלהקה לטינית בה בין היתר תיפף על תופי קונגה. כן רקד בלט מקצועני, עד לפציעה בברך שאילצה אותו לנטוש את התחום לטובת משחק.
למד ב"מכללת ניו יורק", שם גם היה מרצה להיסטוריה של התיאטרון. בשנתו הראשונה במכללה הפך אליזונדו לאב ונאלץ לנשור מהלימודים ולמצוא עבודה במשרה מלאה על מנת לפרנס את משפחתו.
קריירה > קולנוע

התחיל את הקריירה שלו על בימות תיאטרון באוף ברודוויי, זכה בפרס אובי על הופעתו במחזה "סאונה".
החל את הקריירה שלו כשחקן קולנוע בתחילת שנות ה-70 עם והתפרסם לראשונה במותחן הפשע "חטיפת פלהם 123" בתפקיד החוטף האלים "מר גריי".
שיחק לצידו של ריצ'רד גיר בדרמת הפשע "ג'יגולו אמריקאי" בתור הבלש סאנדיי החוקר את הג'יגולו ג'וליאן קיי ובקומדיה המצליחה "אישה יפה" בתור בארני תומפסון בעל בית המלון בו מתאכסנים איש העסקים אדוארד לואיס והפרוצה וויויאן ווארד (ג'וליה רוברטס). על הופעה זו הועמד אליזונדו לפרס גלובוס הזהב לשחקן המשנה הטוב ביותר.
אליזונדו היה לשחקן הקבוע של הבמאי גארי מרשל והופיע בלהיטיו הגדולים "פרנקי וג'וני" לצידם של אל פצ'ינו ומישל פייפר; "תפוס את הכלה" בתור פישר, בעלה הראשון של הכלה הברחנית מגי קרפנטר; "יומני הנסיכה ו" יומני הנסיכה 2: אירוסין מלכותיים" בתור ג'ו, שומר ראשה ואהובה של המלכה קלריס רנלדי (ג'ולי אנדרוז). שיחק גם בקומדיה "קיץ אחד של סוטול" משנת 2001, בכיכובו של מת'וד מן.
גילם את הבלש ג'ון פלינט ב"השוטר מבוורלי הילס 3". השתתף בעיבוד הקולנועי לרומן "אהבה בימי כולרה" ובקומדיה "יום האהבה" בתור אדגר פדינגטון.
בשנת 2004 שיחק את דמותו של מיקי מייסי בדרמה הרומנטית "המהפך של הלן" של הבמאי גארי מרשל.
קריירה > טלוויזיה

אליזונדו זכה בפרס אמי לשחקן המשנה הטוב ביותר בסדרת דרמה, על הופעותיו בדרמה הרפואית "שיקגו הופ" בתפקיד ד"ר פיליפ ווטרס. גילם את האב פופי קלרו בעונה היחידה של הסדרה "ניסים", ואת פאנצ'ו דוק בעונה היחידה של הסדרה "קיין". הופיע בסדרה "מונק" בתור הפסיכיאטר של אדריאן מונק (טוני שלהוב), ד"ר נבן בל.
בשנים 2011–2017 שיחק בתור אד אלזטה בסיטקום "גבר מי שנשאר אחרון" לצד טים אלן.
חיים אישיים

נישא שלוש פעמיים בחייו. לו בן מנישואיו הראשונים. מאז 1969 הוא נשוי בשלישית לשחקנית קרולי קמפבל.